Előterjesztés

Várdomb Községi Önkormányzat Képviselő-testületének

2012. május 23-i ülésére

7. sz. napirendi pont

Készítette: Nagyné Pohlon Mónika

Elősdó: Nagyné Pohlon  Mónika 

Tisztelt Képviselő-testület! 

A  gyermekek védelméről  és  a  gyámügyi  igazgatásról  szóló  1997.  évi  XXXI.  tv.  96.  §.  (6) bekezdése értelmében a helyi önkormányzat a gyermekjóléti és gyermekvédelmi feladatainak ellátásáról minden év május 31-ig  -  a  külön  jogszabályban  meghatározott tartalommal  -  átfogó  értékelést  készít,  amelyet  a  képviselő-testület,  megtárgyal.  Az értékelést meg kell küldeni a Tolna Megyei Kormányhivatal Szociális és Gyámhivatalának (továbbiakban: megyei gyámhivatal), amely az értékelés kézhezvételétől számított harminc napon belül javaslattal élhet önkormányzatunk felé. Az önkormányzat hatvan napon belül érdemben megvizsgálja a megyei gyámhivatal javaslatait és állásfoglalásáról, intézkedéséről tájékoztatja. A hivatkozott külön jogszabályban meghatározott tartalom a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. számú melléklete, amely az átfogó értékelés szempontrendszerét az alábbiak szerint határozza meg: 

„10. számú melléklet a 149/1997. (IX. 10.) Korm. rendelethez 

Tartalmi követelmények a helyi önkormányzatok számára, a Gyvt. 96. §-ának (6) bekezdésében előírt átfogó értékelés elkészítéséhez 

I. A települési önkormányzat által készítendő átfogó értékelés tartalmi követelményei: 

1. A település demográfiai mutatói, különös tekintettel a 0-18 éves korosztály adataira. 

2. Az önkormányzat által nyújtott pénzbeli, természetbeni ellátások biztosítása: 

· a rendszeres gyermekvédelmi kedvezményben részesülők száma, 
· a rendkívüli gyermekvédelmi támogatásban részesültek száma, kérelmezőkre vonatkozó általánosítható adatok, elutasítások száma, főbb okai,
· önkormányzatot terhelő kiadás nagysága, 
· egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,
· gyermekétkeztetés megoldásának módjai, kedvezményben részesülőkre vonatkozó statisztikai adatok. 

3. Az önkormányzat által biztosított személyes gondoskodást nyújtó ellátások bemutatása: 
· gyermekjóléti szolgáltatás biztosításának módja, működésének  tapasztalata  (alapellátásban  részesülők száma,  gyermekek  veszélyeztetettségének  okai,  szociális  válsághelyzetben  levő  várandós  anyák  gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai), 
· gyermekek   napközbeni   ellátásának,   gyermekek   átmeneti   gondozásának   biztosítása,   ezen   ellátások igénybevétele, s az ezzel összefüggő tapasztalatok. 

4. Jegyzői hatáskörben tett gyámhatósági intézkedések: 
· védelembe vettek száma, a védelembe vétel okai, felülvizsgálatok eredménye, 
· ideiglenes hatályú elhelyezések száma, okai, gyámhivatali felülvizsgálat eredménye.
5.  A  gyámhivatal  székhelye  szerinti  önkormányzat  által  készített  átfogó  értékelés  tartalmazza  a  jegyzői gyámhatósági   intézkedésekre   vonatkozó   adatokon   kívül   a   városi   gyámhivatal   hatósági   intézkedéseire, feladataira vonatkozó adatokat is. 

6.   A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása. 

7.  Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések). 

8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása. 

9.  A  települési  önkormányzat  és  a  civil  szervezetek  közötti  együttműködés  keretében  milyen  feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drog prevenció stb.).”  

A fenti jogszabályhelyben előírt feltételrendszer egyrészt a  Bátaszéken működő Gondozási Központ Gyermekjóléti Szolgálata látja el, másrészt  Várdomb-Pörböly  Községek Körjegyzősége által ellátott  feladat- és  hatásköreiből  tevődik  össze.    Az előterjesztés  1.  és  2.melléklete ennek megfelelően mindkét beszámolót tartalmazza.  

Kérem  a  Tisztelt  Képviselő-testületet  a  beszámoló  megtárgyalására  és  a  határozati  javaslat elfogadására. 

 Várdomb, 2012. május 17. 

Határozati javaslat 





Egyszerű többség!
…../2012.(V.23.) határozat

Várdomb Községi Önkormányzat Képviselő-testülete a Várdomb község 2011. évi gyermekjóléti és gyermekvédelmi feladatainak ellátásáról szóló beszámolót az előterjesztés mellékletében foglaltaknak megfelelően, átfogó értékelésként tudomásul veszi és elfogadja.  

Felelős:  Nagyné Pohlon Mónika körjegyző
Határidő: azonnal 

1. melléklet 

Várdomb-Pörböly Községek Körjegyzőjének beszámolója a 2011. évi munkájáról 

Készítette: Nagyné Pohlon Mónika körjegyző 
 Demográfiai adatok:  

Várdomb községben állandó lakcímmel rendelkezők 2011. december 31-én 1244 fő volt, ebből : 

-      0-14          éves korú            135 fő 

-      14-18        éves korú             51 fő 

Összesen:                                   186 fő gyermek  

 A gyermek- és fiatalkorúak a község lakosságának 15%-át alkotják. 

 2011. évben a Körjegyzőségben a gyámügyi és gyermekvédelmi feladatok ellátásával Takaró Jánosné körjegyző és Nagyné Pohlon Mónika igazgatási főtanácsos foglalkozott. 
A gyermekek napközbeni ellátása a Várdomb-Alsónána Bölcsőde, Óvoda és Általános Iskola intézményében megoldott. Egy épületegyüttesen belül a bölcsődés-, óvodás-  és általános iskolás korú gyermekek ellátása megoldott. 
Az önkormányzat által nyújtott pénzbeli, természetbeni ellátások biztosítása: 

1./ A települési önkormányzat jegyzője megállapítja a gyermek rendszeres gyermekvédelmi 

kedvezményre való jogosultságát, amennyiben a gyermeket gondozó családban az egy főre 

jutó havi jövedelem összege nem haladta meg a 2011. évben 

a) az öregségi nyugdíj mindenkori legkisebb összegének (a továbbiakban: az öregségi nyugdíj 

legkisebb összege) a 140%-át, 

aa) ha a gyermeket egyedülálló szülő, illetve más törvényes képviselő gondozza, vagy 

ab) ha a gyermek tartósan beteg, illetve súlyosan fogyatékos, vagy 

ac) ha a nagykorúvá vált gyermek megfelel a feltételeknek; 

b)  az  öregségi  nyugdíj  legkisebb  összegének  130%-át  az  a)  pont  alá  nem  tartozó  esetben, feltéve, hogy a vagyoni helyzet vizsgálata során az egy főre jutó vagyon értéke nem haladja meg külön-külön vagy együttesen meghatározott értéket. 

Rendszeres  gyermekvédelmi  kedvezményt   35  családban  56  gyermek  részére állapított  meg  a körjegyző  2011.  év  során.  Számukra a jogszabályi rendelkezések alapján 661e  Ft került kifizetésre.  

2./  Rendkívüli gyermekvédelmi támogatásban olyan gyermeket gondozó családokat lehet részesíteni, melyek időszakosan létfenntartási gondokkal küzdenek, vagy létfenntartásukat veszélyeztető rendkívüli élethelyzetbe kerülnek.   

Az elmúlt év során az önkormányzat rendkívüli gyermekvédelmi támogatást nem állapított meg.
Jegyzői hatáskörben tett gyermekvédelmi intézkedések: 

a./ Védelembe vétel: 

A települési önkormányzat jegyzője, mint I. fokú gyámhatóság a gyermeket veszélyeztetettségének megszüntetése érdekében – a gyermekjóléti szolgálat vagy más szerv, személy javaslatára – védelembe veszi és ezzel egyidejűleg a gyermek gondozásának folyamatos segítése és ellátásának megszervezése, a szülői nevelés támogatása érdekében a gyermek részére a gyermekjóléti szolgálat családgondozóját rendeli ki. A védelembe vétel meghatározott egyéni gondozási-nevelési terv alapján történik, melynek indokoltságát a jegyző évente felülvizsgálja.   A felülvizsgálat eredményeképpen vagy megszünteti azt, vagy további egy évig fenntartja a védelembe vételt.  Amennyiben a védelembe vétellel a gyermek veszélyeztetettségét megszüntetni nem lehet, a gyermek érdekében a gyermekvédelmi gondoskodás más módját kell választani. 
 2011. évben védelembe vételi eljárást 1 esetben két gyermekre kellett lefolytatnia a jegyzőnek.  

b./ Ideiglenes hatályú elhelyezés: 

Ha  a gyermek felügyelet nélkül marad vagy testi,  értelmi, érzelmi fejlődését családi környezete  vagy  önmaga súlyosan veszélyezteti, és emiatt azonnali  elhelyezés  szükséges,  a települési  önkormányzat  jegyzője,  a  gyámhivatal,  valamint  a  határőrség,  a  rendőrség,  az ügyészség, a  bíróság  és  a  büntetés-végrehajtási  intézet parancsnoksága a gyermeket ideiglenesen elhelyezi  elsősorban  a  nevelésre  alkalmas,  azt  vállaló  különélő  szülőnél,  más hozzátartozónál  vagy  más  személynél.  Csak ennek sikertelensége esetén kerülhet sor a gyermek nevelőszülőnél, gyermekotthonba, vagy más bentlakásos intézményben való elhelyezésére. 

Súlyos veszélyeztetésnek minősül a gyermek olyan bántalmazása, elhanyagolása, amely életét közvetlen veszélynek teszi ki, vagy testi-, értelmi-, érzelmi vagy erkölcsi fejlődésében jelentős és helyrehozhatatlan károsodást okozhat.  

Jegyzői hatáskörben az elmúlt év során nem került sor ideiglenes hatályú elhelyezésre. 

  Egyéb gyámhatósági intézkedések: 

a./ Eseti- ügygondnok rendelések száma: 0 esetben történt. 

b./ Leltározások, környezettanulmányok száma: 7 esetben történt. 

c./ Apai elismerő nyilatkozat felvétele: 1 esetben történt 

Jegyzői hatáskörben nyilvántartott veszélyeztetett kiskorúak száma 2011. december 31-én nem volt.  
 Gyermekétkeztetés: 

 Az 1997. évi XXXI. törvény rendelkezésének megfelelően a rendszeres gyermekvédelmi kedvezményben részesülő gyermek részére, a három vagy többgyermekes családoknál gyermekenként, a tartósan beteg vagy fogyatékos gyermek után az intézményi térítési díj 50%-át kedvezményként kell biztosítani.  

A rendszeres gyermekvédelmi kedvezményben is részesülő óvodás, valamint bölcsődei ellátásban részesülő, valamint az 1-8 évfolyamon nappali rendszerű iskolai oktatásban részt vevő gyermek után az intézményi térítési díj további 50  %-át kedvezményként  kell biztosítani. 

2011. évben a várdombi gyermekek száma akik Várdomb-Alsónána Bölcsőde, Óvoda és Általános Iskolának a konyháján történő étkezés során.       :

	
	50%-os kedvezményben részesülő gyermekek száma
	100%-os kedvezményben részesülő gyermekek száma

	bölcsőde
	1
	4

	óvoda
	3
	7

	iskola
	10
	22


A Tolna Megyei Kormányhivatal Szociális és Gyámhivatala szakmai ellenőrzést a 2011. évben nem végzett.  

Az önkormányzat és civil szervezetekkel való együttműködés keretében valósul meg: 

A  gyermekek  hasznos  szabadidejének  eltöltésében  vállal  szerepet  2011. évben több alkalommal a Nagycsaládosok Egyesülete. A rászoruló családoknak természetbeni segítséget is nyújtotta élelmiszer csomag formájában. 
Az Együtt Várdombért Egyesület több rendezvényén a gyermekek szórakoztatására, hasznos szabadidő eltöltésére programokat szervezett.  
Várdomb, 2012. május 17.
2. sz. melléklet

Beszámoló 
a Gondozási Központ

 Várdomb településén végzett

2011 évi gyermekjóléti és gyermekvédelmi feladatainak ellátásáról

Készítette: Zoltánné Szabó Viktória

családgondozó


Gondozási Központ

7140 Bátaszék, Budai út 21.

Tel.: 74/ 491-622; 74/ 591-113
Az 149/1997 (IX. 10) Kormányrendelet 10. számú mellékletében foglaltak szerint az önkormányzat által biztosított személyes gondoskodást nyújtó ellátások bemutatása az alábbiakban foglaltak alapján készült:

· gyermekjóléti szolgáltatás biztosításának módja, működésének tapasztalata

· (alapellátásban részesülők száma, gyermekek veszélyeztetettségének okai, várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai) felépítését követi.

A Gyermekjóléti Szolgálat kötelezően ellátandó feladatait a többször módosított 1997. évi XXXI. tv. a gyermekek védelméről és gyámügyi igazgatásról, valamint a 15/1998.(IX.30.) NM rendelet a személyes gondoskodást nyújtó gyermekjóléti, és gyermekvédelmi intézmények, valamint a személyek szakmai feladatairól és működésük feltételeiről szabályozza. 
2005 május 01-től a Gondozási Központ keretein belül történik a családsegítő és gyermekjóléti feladatok ellátása.

A Gondozási Központ szociális, egészségügyi és gyermekjóléti feladatokat lát el. Az intézmény részben önálló gazdálkodási és bérgazdálkodási jogkörrel rendelkezik, szakmailag önálló.

Az intézmény működési területe, Bátaszék város, valamint megállapodás alapján a családsegítés, a gyermekjóléti szolgáltatás, a jelzőrendszeres házi segítségnyújtás, a házi segítségnyújtás és a nappali ellátás szakfeladatán jelentkező feladatok esetében, Alsónána, Alsónyék, Báta, Pörböly, Sárpilis és Várdomb községek.

Az intézmény szakmai egységei:

· Családsegítés
· Gyermekjóléti Szolgáltatás

· Nappali ellátás

· Étkeztetés

· Házi segítségnyújtás
· Jelzőrendszeres házi segítségnyújtás
· Védőnői szolgálat
Személyi feltételek és változások 

Az intézmény élén a Gondozási Központ intézményvezetője áll, 

2011.08.31-éig Kökönyei-Tóth Judit, 2011.09.01-től Zoltánné Szabó Viktória bátaszéki családgondozó végzi a településen, a családsegítői és a gyermekjóléti szolgáltatást. 

A szolgáltatást igénybe vevő ügyfelek a családgondozót, a Polgármesteri Hivatalban heti egy alkalommal kereshetik meg (szerdán 8.00-12.00 óráig), valamint a hét többi napján a Gondozási Központban Bátaszéken, a Budai u. 21. sz. alatt, illetve a telefonon.

A családgondozó helyettesítését az intézményvezetővel történt előzetes megbeszélést követően a gesztor település másik családgondozója látja el.

Tárgyi feltételek

A településre történő kijárás a családgondozó saját gépjárművével történik. Az utazás költségét intézményünk megtéríti a dolgozónak. 

A Polgármesteri Hivatalban a családgondozónak különálló helyisége van, ahol számítógép, telefon, fax, fénymásoló, internet hozzáférést biztosítanak.

Gyermekjóléti szolgáltatás

A település demográfiai mutatói

	Várdomb település lakosság száma 2011.01.01-én

1251 fő
	A 0-17 éves lakosság szám 

a 2011.01.01-én
197 fő


Ellátottak köre
A településen élő gyermekek (O – 18 év) és családjuk.

Az ellátás igénybevételének módja
Szolgálatunkat problémájával felkeresheti maga a gyermek,a szülő vagy egyéb családtag, illetve bármely állampolgár jelezheti az érzékelt problémát. 
- Jelzőrendszer által küldött

Szolgálatunk kezdeményezi a kapcsolatfelvételt, ha a jelzőrendszer valamely tagja jelez, hogy a család segítségre szorul, illetve a gyermek egészséges fejlődése veszélyben van. Itt a probléma nagyságától függően önkéntes vagy együttműködésre kötelezett helyzet alakulhat ki.
 - Együttműködésre kötelezettség

Ebben az esetben a hatóság együttműködésre kötelezi a gyermeket és a családját, mert a gyermek egészséges fejlődése alapellátás keretein belül nem megoldható.

A gyermekjóléti szolgáltatás célja

A gyermekjóléti szolgálat tevékenységének célja, a gyermek családban történő felnevelésének elősegítése, veszélyeztetettségének megelőzése, a már kialakult veszélyeztetettség megszüntetése. 

A cél, hogy a szociális munka sajátos eszközeivel segítséget nyújtsunk a klienseknek a mindennapi életüket fenyegető gazdasági és társadalmi negatív hatások kivédéséhez. A családgondozó arra törekszik, hogy a kliensek képessé váljanak arra, hogy a különböző problémákat önállóan, saját erejükből oldják meg, és szociális működőképességük erősödjön. 

A gyermekjóléti szolgáltatás feladata

I. A gyermek testi, lelki egészségének, családban történő nevelésének elősegítése érdekében 
· a gyermeki jogokról és a gyermek fejlődését biztosító támogatásokról való tájékoztatás, a támogatáshoz való juttatás segítése,

· a családtervezési, a pszichológiai, a nevelési, az egészségügyi, a mentálhigiénés és a káros szenvedélyek megelőzését célzó tanácsadás vagy ezekhez való hozzájutás megszervezése,

· a szociális válsághelyzetben lévő várandós anya támogatása, segítése, tanácsokkal való ellátása,

· a szabadidős programok szervezése,
· a hivatalos ügyek intézésének segítése.
II. A gyermek veszélyeztetettségének megelőzése érdekében
· a veszélyeztetettséget észlelő és jelző rendszer működtetése, a nem állami szervek, valamint magánszemélyek részvételének elősegítése a megelőző rendszerben,

· a veszélyeztetettséget előidéző okok feltárása és ezek megoldására javaslat készítése,

· a törvényben meghatározott személyekkel és intézményekkel való együttműködés megszervezése, tevékenységük összehangolása.
A jelzőrendszer működtetése a településeken: A gyermekek veszélyeztetettségének észlelése és a preventív ellátások megszervezése érdekében a veszélyeztetettségről a jelzőrendszer szakszerű működtetésével szereznek tudomást a gyermekjóléti szolgálat munkatársai. 

A 2011-es évben a jelzőrendszer által küldött jelzések száma

	Megnevezés
	Küldött jelzések száma

	Egészségügyi szolgáltató
	1

	Ebből védőnői jelzés
	1

	Személy gondoskodást nyújtó szociális szolgálat
	1

	Napközbeni kisgyermek ellátást nyújtók
	1

	Átmeneti gondozást biztosítók
	1

	Közoktatási intézmény
	2

	Rendőrség
	1

	Ügyészség, bíróság
	0

	Pártfogó felügyelet
	0

	Társadalmi szervezet egyház, alapítvány
	2

	Állampolgár
	0

	Önkormányzat, jegyző, gyámhivatal
	1

	Összesen
	10


E védőgyűrű résztvevői
· a település védőnője,

· a gyermekorvos,

· az óvoda gyermekvédelmi felelőse, 

· az iskola gyermekvédelmi felelőse,

· a családsegítő szolgálat családgondozója, 

Az együttműködés kiterjed
· a kölcsönös tájékoztatásra;

· egymás tevékenységének gyakorlati megismerésére, támogatására;

· kölcsönös konzultációra és tapasztalatcserére;

· a legmegfelelőbb ellátás biztosítása érdekében feladatok egymástól való kölcsönös átvállalására.

A társintézményekkel a gyermekjóléti szolgálat egyenrangú félként, kölcsönös alapon dolgozik együtt, azaz a szolgálat a család egészét érintő általános szociális szolgáltató funkciót, míg a társintézmények az egyes családtagokat érintő speciális szolgáltató funkciót töltenek be. A gyermekjóléti szolgálat az esetgazda szerepét tölti be.
A gyermekjóléti szolgálat tevékenysége során a családi problémák megelőzésére, a hatósági út elkerülésére törekszik. Az együttműködés során az érintett intézmények és a gyermekjóléti szolgálat munkatársai közlik egymással azokat az adatokat, panaszokat, vizsgálati eredményeket, amelyek a közös célok eléréséhez, illetve a közös feladatok legjobb ellátásához szükségesek.
A gyermekjóléti szolgálatnak minden év március 31- ig gyermekvédelmi tanácskozást kell tartania, melyen a jelzőrendszer tagjainak írásos tájékoztatóit figyelembe véve átfogóan értékelik a jelzőrendszer éves működését és áttekintik a gyermekjóléti alapellátás valamennyi formáját, szükség szerint javaslatot tesznek működésük javítására. A 2010-es év értékelésére Várdomb településén 2011. március 22-én került sor. 
III. A kialakult veszélyeztetettség megszüntetése érdekében 

· a gyermekkel és családjával végzett szociális munkával (családgondozással) a gyermek problémáinak rendezése, a családban jelentkező működési zavarok ellensúlyozása,

· a családi konfliktusok megoldásának elősegítése, különösen a válás, a gyermekelhelyezés és a kapcsolattartás esetében,

· az egészségügyi és a szociális ellátás - különösen a családsegítő szolgáltatás -, valamint a hatósági beavatkozás kezdeményezése,

·  javaslat készítése a gyermek családjából történő kiemelésére, a leendő gondozási helyére vagy annak megváltoztatására.

A gyermekjóléti szolgálat – szervezési, szolgáltatási és gondozási feladatokat végez
· folyamatosan figyelemmel kíséri a településen élő gyermekek szociális helyzetét, veszélyeztetettségét,

· meghallgatja a gyermek panaszát, és annak orvoslása érdekében megteszi a szükséges intézkedéseket,

· elkészíti a védelembe vett gyermek gondozási-nevelési tervét, 

· segíti a nevelési-oktatási intézmény gyermekvédelmi feladatának ellátását,

· felkérésre környezettanulmányt készít,

Gondozási tevékenység

2011-ben Várdomb településén a családgondozó összesen 7 gyermekkel, és 3 családdal állt kapcsolatban, ebből 5 gyermeket alapellátás keretén belül gondozott. Védelem alatt a tavalyi évben 2 gyermek állt. A védelembe vétel okai, a szülő nem megfelelő életvitele, a gyermek elhanyagolása. A szülő és gyermek közötti kapcsolati problémák.  A gyermekek iskolai magatartási problémái.

Utógondozás, szakellátásból kikerült gyermek a 2011-es évben nem volt.  Ideiglenes hatályú elhelyezésre nem került sor.

Válsághelyzetben lévő várandós anyák gondozása, nem volt Várdomb településén.

Átmeneti nevelt gyermek nincs.
A tavalyi évben Várdomb településen egy gyermek sem állt pártfogói felügyelet alatt. 
Közoktatási intézmény részéről 2011. évben, 2 gyermek esetében történt iskolai igazolatlan hiányzás miatt jelzés. A szülők és gyermekek tanácsadásban részesültek.

Gondozási adatok
A gondozott gyermekek száma

	Gondozási típus
	Védelembe vett gyermekek száma
	Alapellátás keretén belül gondozott gyermekek száma
	Utógondozót gyermekek

száma
	Ideiglenes elhelyezésbe vett gyermekek száma
	Átmeneti nevelésbe vett gyermekek száma

	Gondozott gyerekek száma

Alsónyék településen
	2
	5
	0
	0
	0


A gyermekjóléti szolgáltató tevékenység a kezelt probléma típusa szerint

	Megnevezés
	Kezelt problémák száma (halmozott adat)
	Ellátott gyermekek a fő probléma szerint

	1. Anyagi (megélhetési, lakhatás) 
	4
	1

	2. Gyermeknevelési
	5
	1

	3. Beilleszkedési nehézség
	3
	1

	4. Magatartászavar, teljesítményzavar
	3
	1

	5. Családi konfliktus
	4
	1

	6. Szülők vagy a család életvitele
	12
	1

	7. Szülői elhanyagolás
	-
	-

	8. Családon belüli bántalmazás (fizikai, szexuális, lelki)

 
	-
	-

	9. Fogyatékosság, retardáció
	2
	1

	10. Szenvedélybetegségek
	-

	

	Összesen:
	33
	7


A táblázat alapján jól látható, hogy szinte minden gondozásban álló család súlyos 

anyagi, megélhetési problémákkal is küzd, a problémák családi konfliktusokhoz vezetnek. A szülők életviteléből adódóan, több család gyermeknevelési nehézségekkel is küzd. 
A gyermekjóléti szolgálat szakmai tevékenységeinek száma 2011. évben

	Megnevezés
	Szakmai tevékenység száma

(halmozott adat)
	Ellátott gyermekek száma

	1.  Információnyújtás
	24
	8

	2.  Segítő beszélgetés
	58
	5

	3.  Tanácsadás
	18
	6

	4.  Hivatalos ügyekben való közreműködés
	6
	4

	5.  Családlátogatás
	10
	4

	6.  Közvetítés más szolgáltatásba
	3
	1

	7.  Első Védelembe vételi tárgyaláson való részvétel
	1
	2

	8.Védelembe vétel
	0
	0

	9.  Felülvizsgálati tárgyaláson való részvétel átmeneti és tartós nevelésbe vétel
	0
	0

	10. Elhelyezési értekezleten, ill. tárgyaláson való részvétel
	0
	0

	11. Pszichológiai tanácsadás
	0
	0

	12. Jogi tanácsadás
	0
	0

	13. Fejlesztőpedagógusi ellátás
	0
	0

	14.  Konfliktus kezelés
	4
	1

	15. Szakmaközi megbeszélés
	6
	0

	16. Szociális válsághelyzetben lévő várandós anya gondozása


	0
	0

	17. Esetkonferencia
	0
	0

	18. Adományozás
	7
	3

	19. Szociális válsághelyzetben lévő várandós anya gondozása
	0
	0

	  Összesen
	137


	34


 A gondozott családok esetében szakmai tevékenységek és az esetkezelések jellege azt mutatja, hogy az információnyújtás az elsődleges feladat, nagy szerepet kapott, a segítő beszélgetés és különböző hivatalos ügyekben való közreműködés. 

Az egyszeri segítségnyújtás keretein belül a Gyermekjóléti Szolgálathoz forduló egyének számára, tanácsadás formájában történt segítségnyújtás. 
Az információnyújtások, ügyintézések, segítő beszélgetések magas száma és egyéb tapasztalati tényezők alapján elmondható, hogy ügyfeleink iskolai végzettsége, mikro-társadalomban elfoglalt helye (izolációs hatások), a makro-társadalom  összefüggéseinek ismeret hiánya miatt, nagy fokú segítségre szorulnak, s hosszú gondozási folyamatnak kell eltelnie ahhoz, hogy szükségleteihez hozzájusson, még akkor is, ha neki felróható okból (pl. hanyagság) kerül problémás helyzetbe.

Ezzel magyarázható az a tény is, hogy gondozási eseteink nagy számban hosszú lefolyásúak (akár több év is lehet), mert a gyermekek veszélyeztetési tényezői tartósan állnak fent (pl. szülői elhanyagolás, magatartászavar, teljesítményzavar gyermekintézménybe való beilleszkedési nehézség, anyagi, megélhetési, lakhatással összefüggő problémák stb.)
A családgondozó segíti az ügyfeleket a munkavállalásban, a munkahelyek felkutatásában, tanácsokkal látja el őket, hogy könnyebben találjanak utat a munkaerőpiacra történő visszailleszkedésben.

A családgondozó feladatait jól felkészülten, kellő empátiával látja el. Munkája nagyon időigényes és rendkívül fontos a „meghallgatás” tudományának gyakorlása, ha tanácsait el akarja fogadtatni.

További feladataink

Pályázat figyelés

A családgondozó folyamatosan tájékozódik az aktuális pályázatokról. 

Szakmai továbbképzésen való részvétel

A családgondozó a 20011/2012-es tanévben a komplex rehabilitációs mentor szakirányú képzésen vett részt. A komplex rehabilitáció egészségügyi, mentálhigiénés, oktatási, képzési, foglalkoztatási és szociális rendszerekben megvalósuló folyamat, melynek célja a megváltozott munkaképességű és fogyatékos személy képességeinek fejlesztése, szinten tartása, az önálló életvitel elősegítéséhez. 

A Gyermekjóléti Szolgálat munkatársai rendszeresen részt vesznek a szekszárdi Gyermekjóléti Szolgálat által szervezett szakmai műhelyeken, ahol a megváltozott jogszabályváltozásokról kapunk információkat.

A családgondozó a tavalyi évben ART tréningen is részt vett, mely az együttműködés, kapcsolatépítés és változás támogatás és annak elősegítésére épül.
A komplex rehabilitációs mentori képesítés megszerzésével a családgondozó teljesítette a jogszabály által előírt továbbképzési kötelezettségét.
Külső szakmai kapcsolataink

· Kapcsolatban állunk a Tolna Megyei Kormányhivatal Munkaügyi Központ Szekszárdi Kirendeltség és Szolgáltató Központtal.

· Szekszárdi Rendőrkapitányság

· Tolna Megyei Kormányhivatal Igazságügyi Szolgálata 

· Szekszárd és Térsége Többcélú Kistérségi Társulás 

· Kaposvári Módszertani Központ

· Szekszárdi Gyermekjóléti Módszertani Központ

Rendszeres a kapcsolattartás a fiatalkorúak hivatásos pártfogójával, akivel havonta legalább egyszer megbeszélést tartunk a pártfogoltak ügyében. Molnárné Pap Márta havonta felkeresi intézményünket és a családgondozóval közösen, látogatják meg a településen élő pártfogói intézkedés alatt álló fiatalokat. 

Intézményünk munkájához a szekszárdi, a kaposvári és a gyönki Módszertani Központok nyújtanak szakmai és módszertani segítséget. A szakmai és törvényességi felügyeletet a Tolna Megyei Kormányhivatal Szociális és Gyámhivatala látja el.

Civil szervezetekkel való együttműködés

· A civil szervezetek közül több éve állunk kapcsolatban, a Kék Madár Alapítvánnyal, valamint a Mentálhigiénés Műhely munkatársaival, akiktől rendszeres tájékoztatást kapunk programjaikról, képzéseikről, együttműködésükkel segítették a munkánkat. 

· Karitasz RÉV Szenvedélybeteg- Segítő Szolgálat

· Esélyek Háza

· Mentálhigiénés Műhely

Összegzés
   Munkánk során fogalmazódott meg az a korábban is működő gyakorlat, mely szerint a szociális munkás elsődleges feladata nem a család igényeink azonnali kielégítése, hanem a velük való együttes munka annak érdekében, hogy nehéz helyzetükből kikerüljenek. Fontos, hogy megértsék mitől jött létre problémájuk, és a szociális munkással közösen dolgozzanak a probléma feldolgozásán, megszűntetésén. Elősegítve ezzel a jó irányban való változást.

Az elmúlt évek során többször próbáltuk elemezni ezt a folyamatot. A család (egyén) valamilyen probléma kapcsán hiányt szenved (nem feltétlenül anyagi jellegű hiányt), ez segítséget igényel. Ha ezt a hiányt a segítség rögtön és teljes egészében kielégíti, semmi sem motiválja a családot arra, hogy azt ne termelje újra. Ha azonban nem érkezik segítség, a hiány olyan mértéket ölthet, ami komolyan veszélyezteti a családot és a benne felnevelkedő gyermeket.
Bátaszék, 2012. április 10.

Zoltánné Szabó Viktória




Borosné Simon Zsuzsanna
        családgondozó





intézményvezető

